CELEX: 32017D1339
Language: lt
Date: 1500249600000
Title: 2017 m. liepos 17 d. Tarybos sprendimas (BUSP) 2017/1339, kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai

18.7.2017   
            
            
               LT
            
            
               Europos Sąjungos oficialusis leidinys
            
            
               L 185/51
            
         TARYBOS SPRENDIMAS (BUSP) 2017/1339
   2017 m. liepos 17 d.
   kuriuo iš dalies keičiamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2016 m. gegužės 27 d. Tarybos sprendimą (BUSP) 2016/849 dėl ribojamųjų priemonių Korėjos Liaudies Demokratinei Respublikai, kuriuo panaikinamas Sprendimas 2013/183/BUSP (1), ypač į jo 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2016 m. gegužės 27 d. Taryba priėmė Sprendimą (BUSP) 2016/849;
            
         
               (2)
            
            
               pagal Sprendimo (BUSP) 2016/849 33 straipsnio 1 dalį Taryba priima I priedo pakeitimus remdamasi Jungtinių Tautų Saugumo Tarybos (toliau – JT ST) arba Sankcijų komiteto sprendimais;
            
         
               (3)
            
            
               2017 m. birželio 5 d. JT ST komitetas, įsteigtas pagal JT ST rezoliuciją 1718 (2006), iš dalies pakeitė su dviem subjektais, kuriems taikomos ribojamosios priemonės, susijusius įrašus;
            
         
               (4)
            
            
               2017 m. birželio 2 d. JT ST į asmenų ir subjektų, kuriems taikomos ribojamosios priemonės, sąrašą įtraukė dar 14 asmenų ir keturis subjektus. Tie asmenys ir subjektai Tarybos įgyvendinimo sprendimu (BUSP) 2017/975 (2) atitinkamai įtraukti į Sprendimo (BUSP) 2016/849 I priedą. Todėl kai kurie iš tų asmenų ir subjektų turėtų būti išbraukti iš Sprendimo (BUSP) 2016/849 II priedo, kadangi jie dabar įtraukti į I priede išdėstytą sąrašą;
            
         
               (5)
            
            
               todėl Sprendimo (BUSP) 2016/849 I ir II priedai turėtų būti atitinkamai iš dalies pakeisti,
            
         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2016/849 I priedas iš dalies keičiamas, kaip nurodyta šio sprendimo I priede.
   2 straipsnis
   Sprendimo (BUSP) 2016/849 II priedas iš dalies keičiamas, kaip nurodyta šio sprendimo II priede.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. liepos 17 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  OL L 141, 2016 5 28, p. 79.
   
      (2)  2017 m. birželio 8 d. Tarybos įgyvendinimo sprendimas (BUSP) 2017/975, kuriuo įgyvendinamas Sprendimas (BUSP) 2016/849 dėl ribojamųjų priemonių Korėjos Liaudies Demokratinei Respublikai (OL L 146, 2017 6 9, p. 145).
   
      I PRIEDAS
      Sprendimo (BUSP) 2016/849 I priede pateikti su toliau nurodytais asmenimis ir subjektais susiję įrašai pakeičiami taip:
      A.   Asmenys
      
         
                      
                  
                  
                     Vardas, pavardė
                  
                  
                     Alias
                  
                  
                     Gimimo data
                  
                  
                     Įtraukimo į JT sąrašą data
                  
                  
                     Motyvų pareiškimas
                  
               
                     „2.
                  
                  
                     Ri Je-Son
                  
                  
                     Vardas ir pavardė korėjiečių kalba:
                     
                        ;
                     Vardas ir pavardė kinų kalba:
                     
                        
                     
                        alias Ri Che Son
                  
                  
                     1938 m.
                  
                  
                     2009 7 16
                  
                  
                     Nuo 2014 m. balandžio mėn. eina atominės energijos pramonės ministro pareigas. Atominės energijos generalinio biuro (GBAE) – vyriausiosios agentūros, vadovaujančios KLDR branduolinei programai – buvęs direktorius; padėjo keliais branduolinės srities klausimais, įskaitant GBAE vykdomą Yongbyon branduolinių tyrimų centro ir „Namchongang Trading Corporation“ valdymą.“
                  
               
      B.   Subjektai
      
         
                      
                  
                  
                     Pavadinimas
                  
                  
                     Alias
                  
                  
                     Vieta
                  
                  
                     Įtraukimo į JT sąrašą data
                  
                  
                     Kita informacija
                  
               
                     „4.
                  
                  
                     Namchongang Trading Corporation
                  
                  
                     a) NCG, b) NAMCHONGANG TRADING, c) NAM CHON GANG CORPORATION, d) NOMCHONGANG TRADING CO., e) NAM CHONG GAN TRADING CORPORATION, f) Namhung Trading Corporation, g) Korea Daeryonggang Trading Corporation, h) Korea Tearyonggang Trading Corporation
                  
                  
                     a) Pyongyang, Korėjos Liaudies Demokratinė Respublika, b) Sengujadong 11–2/(arba Kwangbok-dong), Mangyongdae District, Pyongyang, Korėjos Liaudies Demokratinė Respublika
                  
                  
                     2009 7 16
                  
                  
                     „Namchongang“ yra KLDR prekybos bendrovė, pavaldi Atominės energijos generaliniam biurui (GBAE). „Namchongang“ dalyvavo įsigyjant Japonijos kilmės vakuuminius siurblius, kurie buvo rasti KLDR branduoliniame objekte, taip pat branduolinės srities pirkimuose, susijusiuose su asmeniu iš Vokietijos. Be to, ji nuo XX a. paskutiniojo dešimtmečio pabaigos dalyvavo įsigyjant aliuminio vamzdžius ir kitą įrangą, ypač tinkamą urano sodrinimo programai. Jos atstovas yra buvęs diplomatas, atstovavęs Šiaurės Korėjos Liaudies Demokratinei Respublikai, kai Tarptautinė atominės energijos agentūra (TATENA) 2007 m. inspektavo Yongbyon branduolinius objektus. „Namchongang“ ginklų platinimo veikla kelia rimtą susirūpinimą atsižvelgiant į anksčiau KLDR vykdytą ginklų platinimo veiklą. Telefono numeriai: +850 2 18111, 18222 (papildomas Nr. 8573). Faks. numeris: +850 2 381 4687.
                  
               
                     15.
                  
                  
                     Green Pine Associated Corporation
                  
                  
                     a) Cho'ngsong United Trading Company; b) Chongsong Yonhap; c) Ch'o'ngsong Yo'nhap; d) Chosun Chawo'n Kaebal T'uja Hoesa; e) Jindallae; f) Ku'm- haeryong Company LTD; g) Natural Resources Development and Investment Corporation; h) Saeingp'il Company; i) National Resources Development and Investment Corporation; j) Saeng Pil Trading Corporation
                  
                  
                     a) c/o Reconnaissance General Bureau Headquarters, Hyongjesan-Guyok, Pyongyang, Korėjos Liaudies Demokratinė Respublika; b) Nungrado, Pyongyang, Korėjos Liaudies Demokratinė Respublika; c) Rakrang No. 1 Rakrang District Pyongyang Korea, Chilgol-1 dong, Mangyongdae District, Pyongyang, Korėjos Liaudies Demokratinė Respublika
                  
                  
                     2012 5 2
                  
                  
                     Įmonė „Green Pine Associated Corporation“ („Green Pine“) perėmė didelę dalį įmonės „Korea Mining Development Trading Corporation“ (KOMID) vykdytos veiklos. Sankcijų komitetas KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. „Green Pine“ taip pat atsakinga už maždaug pusę KLDR eksportuojamų ginklų ir susijusių reikmenų. „Green Pine“ įtraukta į sąrašą dėl sankcijų už ginklų ar susijusių medžiagų eksportą iš Šiaurės Korėjos. „Green Pine“ specializacija – karinių jūrų laivų ir ginkluotės, pavyzdžiui, povandeninių laivų, karinių laivų ir raketinių sistemų gamyba; „Green Pine“ eksportavo torpedas ir teikė techninę pagalbą su gynyba susijusioms Irano įmonėms. Telefono numeris: +850 2 18111(papildomas Nr. 8327). Faks. numeris: +850 2 3814685 ir +850 2 3813372. El. pašto adresai: pac@silibank.com ir kndic@co.chesin.com.
                  
               
                     46.
                  
                  
                     Strategic Rocket Force of the Korean People's Army (Korėjos liaudies armijos Strateginės raketų pajėgos)
                  
                  
                     Strategic Rocket Force; Strategic Rocket Force Command of KPA (KLA Strateginių raketų pajėgų vadovybė); Strategic Force; Strategic Forces
                  
                  
                     Pyongyang, KLDR
                  
                  
                     2017 6 2
                  
                  
                     Korėjos liaudies armijos Strateginės raketų pajėgos yra atsakingos už visas KLDR balistinių raketų programas ir už SCUD bei NODONG raketų paleidimus.“
                  
               
   
   
      II PRIEDAS
      Sprendimo (BUSP) 2016/849 II priede pateikti su toliau nurodytais asmenimis ir subjektais susiję įrašai išbraukiami:
      
                  I.
               
               
                  Asmenys ir subjektai, atsakingi už KLDR vykdomas branduolinių, balistinių raketų ar kitų masinio naikinimo ginklų programas, arba jų vardu ar nurodymu veikiantys asmenys ar subjektai, arba jų nuosavybės teise valdomi ar kontroliuojami subjektai.
                  A.   Asmenys
                  
                     
                                 „6.
                              
                              
                                 PAEK Se-bong
                              
                           
                                 12.
                              
                              
                                 PAK To-Chun“
                              
                           
                  B.   Subjektai
                  
                     
                                 „7.
                              
                              
                                 
                                    Strategic Rocket Forces (Strateginės raketų pajėgos)“